Diari Oficial de la Generalitat Valenciana


Sumari del DOGV 5565, del 27-07-2007 (2007/9581)

Licitació del Programa d'Actuació Integrada de la Unitat d'Execució Número 21 de Benicàssim (Castelló).
-------------------------------------------------------------------------------------------------------

### Dades del document

Número de DOGV
:   5565

Data del DOGV
:   27-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9581


Data del document
:   16-07-2007

Organisme emissor
:   Ajuntament de Benicàssim

Tipus de document
:   Concurs

Descriptors 

:   * Benicàssim
    * pla d'urbanisme
    * administració local
    * contracte d'obres
    * obres públiques
    * licitació

Licitació del Programa d'Actuació Integrada de la Unitat d'Execució Número 21 de Benicàssim (Castelló). [2007/9581]  
Apartat I: Poder adjudicador  
I.1) Nom, adreces i punts de contacte:  
Nom oficial: Ajuntament de Benicàssim.  
Adreça postal: C/ Metge Segarra, 4.  
Localitat: Benicàssim.  
Codi Postal: 12067.  
País: Espanya.  
Unitat administrativa responsable de la tramitació: Planejament.  
Telèfon de contacte: 190 571 308.  
Fax de contacte: 723 535 880.  
Adreça de correu electrònic de contacte: eyylmmxno@nouwdfybdz.nul  
Adreces internet: www.benicassim.org  
Pot obtindre's més informació en  
Vegeu els punts de contacte mencionats més amunt.  
Les bases generals i particulars reguladores del programa d'actuació integrada poden obtindre's en:   
Vegeu els punts de contacte mencionats més amunt.  
Bases generals per a l'aprovació de programes publicades en Butlletí Oficial de la Província de Castelló número 35, de 22.03.2007.  
Bases particulars publicades en Diari Oficial de la Comunitat Valenciana número 5579 de 05.07.2007.  
Tauler d'anuncis.  
Les ofertes o sol·licituds de participació han d'enviar-se a  
- Vegeu els punts de contacte mencionats a dalt.  
I.2) Tipus de poder adjudicador i principal activitat:  
Institució local.  
Apartat II: Objecte del contracte  
II.1) Descripció  
II.1.1) Denominació del contracte establida pel poder adjudicador:  
Programa d'Actuació Integrada de la unitat d'execució número 21.  
II.1.2) Tipus de contracte i emplaçament de les obres, lloc d'entrega o d'execució:   
Tipus de contracte: contracte administratiu especial.  
Categoria: Obres. Projecte i execució.  
Emplaçament de les obres: unitat d'execució número 21del sòl urbà.  
Lloc d'entrega o d'execució: unitat d'execució número 21 del sòl urbà.  
Codi NUTS: ES522.  
II.1.3) L'anunci es refereix a:  
Un contracte públic.  
II.1.4) Breu descripció del contracte o adquisició:   
El present contracte té com a objecte el desplegament i execució del programa d'actuació integrada que s'especifica en les bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució número 21 redelimitada.  
II.1.5) Classificació CPV (Vocabulari comú de contractes públics): 96017306  
II.1.6) Contracte cobert per l'acord sobre contractes públics (ACP): Sí.  
II.1.7) Divisió en lots: No  
II.1.8) S'accepten variants- No.  
II.2) Quantitat o extensió del contracte  
II.2.1) Extensió o quantitat total del contracte:  
El preu de licitació, que serveix de base per al càlcul de la garantia provisional, és de 702.975 euros IVA exclòs.  
II.2.2) Opcions: No  
II.3) Duració del contracte o termini d'execució:  
60 mesos a partir de l'adjudicació del contracte.  
Apartat III: Informació de caràcter jurídic, econòmic, financer i tècnic  
III.1) Condicions relatives al contracte  
III.1.1) Depòsits i garanties exigits:  
Els que desitgen participar en el procediment de licitació del programa d'actuació integrada han de constituir en la forma i als efectes prevists en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat de 14.059,5 euros.  
La garantia definitiva, a constituir en la forma i als efectes prevists en el Text Refós de la Llei de Contractes de les Administracions Públiques, s'estableix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ha d'ingressar en termini màxim de 15 dies a comptar de la notificació de l'acord d'aprovació i adjudicació del programa.  
Quan les càrregues urbanístiques suposen una baixa superior al 50% de la base XI (702.975 euros IVA exclòs), la garantia definitiva ascendeix al 20% de l'import plantejat.  
Tot això de conformitat amb el que estableix la base XVI de les bases particulars.  
III.1.4) Altres condicions particulars a què està subjecta l'execució del contracte:  
Vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:  
L'establerta en les bases generals per a l'aprovació de programes i bases particulars.  
III.2.2) Capacitat econòmica i financera:  
L'establerta en les bases generals per a l'aprovació de programes i bases particulars.  
III.2.3) Capacitat tècnica:  
L'establerta en les bases generals per a l'aprovació de programes i bases particulars.  
Apartat IV. Procediment  
IV.1). Tipus de procediment  
IV.1.1) Tipus de procediment: obert  
IV.2) Criteris d'adjudicació  
IV.2.1) Criteris d'adjudicació:   
Annex B, unitat d'execució número 21. Criteris d'adjudicació  
ALTERNATIVA TÈCNICA  
a/ Qualitat tècnica de l'ordenació proposada. Màxim 50 punts.   
a.1. Adequació a l'annex A: 50 punts.  
a.2. No adequació a l'annex A: 0 punts.  
b/ Resolució adequada de la integració de l'actuació en el seu entorn i millor estructuració de les dotacions públiques i espais lliures. Màxim 20 punts  
b.1. Adequació a l'annex A: 20 punts.  
b.2. No adequació a l'annex A: 0 punts.  
c/ Qualitat tècnica de les resolucions proposades per a la urbanització: màxim 10 punts   
C.1. Contingut del projecte 3 punts.  
C.2. Moviment de terres 1 punt.  
C.3. Clavegueram 1 punt.  
C.4. Pavimentació i voreres 1 punt.  
C.5. Aigua potable 0,5 punts.  
C.6. Telèfon 0,5 punts.  
C.7. Instal·lacions de subministrament elèctric 1 punt.  
C.8. Instal·lació enllumenat exterior 1 punt.  
C.9. Jardineria, xarxa de reg i mobiliari urbà 1 punt.  
d/ Habitatges sotmesos a algun règim de protecció que es compromet a promoure l'urbanitzador: màxim 10 punts  
Compromís de construcció de més de 105 habitatges subjectes a algun règim de protecció que es compromet a promoure l'urbanitzador: 10 punts.  
Per a un nombre d'habitatges inferior a 105, segons la formulació següent:  
Nombre d'habitatges subjectes a algun règim x 10 punts  
 105  
e/ Inversió en Programes de restauració paisatgística o d'imatge urbana dins de l'àmbit del programa: màxim 5 punts  
Per a programes de restauració paisatgística d'import superior o igual a 50.000 €: 5 punts.  
Import inferior a 50.000 €, segons la formulació següent:  
Import del programa en - 5 punts  
 50.000  
f/ Termini d'execució del Programa d'actuació: Compromís d'edificació simultània a la urbanització per damunt del mínim legalment exigible.  
Compromisos addicionals assumits voluntàriament a càrrec de l'urbanitzador: màxim 5 punts  
f.I./ Terminis d'execució de les obres d'urbanització des del seu inici.  
\* Menys de 36 mesos a 24 mesos- 0 punts.  
\* Menys de 24 a 18 mesos- 1 punt.  
\* Menys de 18 a 12 mesos- 2 punts.  
f.II./   
Edificació simultània de la parcel·la o parcel·les en què se situen els transformadors: 1 punt.  
Edificació simultània de la parcel·la assenyalada en l'apartat f.II.a. i alguna altra: 2 punts.  
f.III./ Altres compromisos ÚTILS per a la UE núm. 21 assumits voluntàriament, a càrrec de l'Urbanitzador: 1 punt.  
PUNTUACIÓ MÍNIMA DE L'ALTERNATIVA PER A PODER VALORAR LA PROPOSICIÓ JURIDICOECONÒMICA. Sobre una puntuació màxima de 100 punts  
La puntuació mínima que s'exigeix a l'Alternativa Tècnica per a poder valorar la Proposició juridicoeconòmica és de 71 punts.  
ALTERNATIVA TÈCNICA  
a/ Valoració dels terrenys a l'efecte de fixar el coeficient de canvi a l'efecte de pagament en terrenys junt amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: màxim 60 punts.   
a.1./ Coeficient de canvi proposat, part de l'aprofitament que es proposa adjudicar a l'urbanitzador en recompensa de la quota d'urbanització.  
>= 70% (aprofitament que s'adjudicaria a l'urbanitzador en recompensa de la quota corresponent): 0 punts.  
<= 30% (aprofitament que s'adjudicaria a l'urbanitzador en recompensa de la quota corresponent): 35 punts.  
Resta de percentatges segons la següent formulació (només vàlid per a valors entre 70% i 30%).  
(0,7 - PERCENTATGE CANVI \* 0,1) x 35 punts  
 0,40  
a.2./ Proporció de terrenys propis o associats que quedaran afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa.  
Superfície afecta en m² x 25 punts  
 9.910,27  
b/ Import de les càrregues d'urbanització (euros/m² edificabilitat): màxim 35 punts.   
>= 1 x preu de licitació / 10.447,54: 0 punts.  
<= 0,5 x preu de licitació / 10.447,54: 35 punts.  
RESTA d'imports segons formulació, tenint en compte que "p" és el tant per u de baixa proposat sobre el preu de licitació (només vàlid per a valors entre 0,5 i 1):  
(1-p) x 35 / 10.447,54 punts  
 0,5   
c/ Compromisos financers per a l'execució de les obligacions complementàries assumits voluntàriament i a costa seu: màxim 5 punts  
4. Percentatge de l'Alternativa Tècnica i de la proposició juridicoeconòmica. Únicament es preveu la modificació de l'ordenació detallada (àmbit de la unitat d'execució número 21)  
Alternativa tècnica (60%).  
La puntuació resultarà de la formulació següent:  
A punts x 0,6  
(A és la suma dels punts obtinguts en els apartats 1.a. a 1.f.).  
Proposició juridicoeconòmica (40%)  
La puntuació resulta de la formulació següent:  
B punts x 0,4  
(B és la suma dels punts obtinguts en els apartats 3.a. 3.c.).  
5. La puntuació de la proposta és el resultat de la suma aritmètica dels punts dels apartats 4.a. i 4.b  
IV.2.2) Es realitza una subhasta electrònica-  
No  
IV.3) Informació administrativa  
IV.3.1) Número de referència que el poder adjudicador assigna a l'expedient:  
Expedient número 5730/2005  
IV.3.3) Condicions per a l'obtenció de les bases generals i particulars de programació.  
Termini de recepció de sol·licituds, de documents o d'accés a aquests: 16.01.2008 fins a les 13.00 hores.  
Documents subjectes a pagament: Cal ajustar-se al que estableix l'Ordenança Fiscal Reguladora de les Taxes per Administració de Documents, Epígraf 1.  
IV.3.4) Termini de recepció d'ofertes i sol·licituds de participació:  
Les proposicions dels interessats poden presentar-se fins a les 13.00 hores del dia 16.01.2008.  
IV.3.5) Llengua en què pot redactar-se l'oferta o sol·licitud de participació:   
ES: (espanyol)  
IV.3.6.) Termini durant el qual el licitador està obligat a mantindre la seua oferta:  
21 mesos des de la recepció de les ofertes.  
IV.3.7) Condicions per a l'obertura de les ofertes:  
El sobre C s'obrirà el dia 29.01.2008 a les 12.00 hores en la casa consistorial, en acte no públic.  
Apartat VI: Informació complementària  
VI.1) Es tracta de contractes periòdics- No  
VI.2) Es relaciona el contracte amb un projecte o programa finançat mitjançant fons comunitaris: No   
VI.3) Informació addicional:  
Documentació acreditativa de la solvència tècnica, econòmica i financera:  
La justificació de la solvència econòmica i financera de l'urbanitzador s'acredita per un o alguns dels mitjans següents:  
a) Informe d'institucions financeres o, si procedeix, justificant l'existència d'una assegurança d'indemnització per riscs professionals.  
b) Si es tractara de persones jurídiques, presentació dels comptes anuals o d'extracte d'aquestes, en el cas en què la publicació d'aquestes siga obligatòria en la legislació del país on l'aspirant a urbanitzador estiga establert.  
c) Declaració sobre el volum global de negocis i, si procedeix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
1. La justificació de la solvència tècnica i professional de l'urbanitzador s'acredita per un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat. L'equip tècnic ha de comptar com a mínim amb: un arquitecte superior, un enginyer tècnic industrial o de categoria superior, un enginyer tècnic en topografia o de categoria superior, un enginyer tècnic agrícola o de categoria superior, un enginyer de camins, canals i ports, un enginyer tècnic d'obres públiques i un llicenciat en dret.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compta l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, pot acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establerts entre ells, amb l'obligació de demostrar en aquest cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. Això anterior s'aplica, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs pot basar-se en els requisits de solvència d'almenys un dels seus membres.  
Documentació a presentar per part de cada concursant:  
Presentació de proposicions  
1. Els que desitgen prendre part en la licitació han de presentar en el Registre General de l'Ajuntament en el termini de sis mesos comptats des de l'enviament de l'anunci del concurs al Diari Oficial de la Unió Europea, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Alternativa tècnica, es presenta obert.  
Sobre B. Proposició juridicoeconòmica, es presenta en sobre tancat.  
La documentació obrant en aquests sobres serà objecte de valoració a l'efecte d'aprovació del Programa i adjudicació de la condició d'urbanitzador.  
Sobre C. Es presenta amb el títol de Documentació i ha de contindre la documentació següent:  
A. Si concorreguera una societat mercantil, ha de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, cal presentar escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els que compareguen o firmen proposicions en nom d'un altre o en representació de societat o persona jurídica, han de presentar escriptura de poder inscrita, si és el cas, en el registre mercantil o registre públic corresponent.  
C. Quan l'oferent actue en nom propi i siga empresa individual, ha de presentar DNI o fotocòpia legalitzada d'aquest.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar sotmés en cap de les prohibicions per a contractar establertes per la legislació reguladora de la contractació administrativa, incloent trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera  
G. Els concursants estrangers han d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4.  
En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles ha d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'aquestes, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no pot presentar més d'una proposició, ni formular variants. Tampoc pot subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes dóna lloc a la no admissió de totes les propostes de programa presentades per aquest.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolonga fins al següent dia hàbil.  
4. Així mateix, els licitadors han d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establerts en l'article 293.1 i 307 del Reglament d'Ordenació i Gestió Territorial i Urbanística. A aquest efecte, els concursants han de protocol·litzar els documents assenyalats anteriorment per mitjà d'acta autoritzada per un notari amb competència territorial en el municipi afectat, i dipositar-ne una còpia en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.  
Documentació susceptible de valoració per a l'adjudicació del programa:  
La documentació susceptible de valoració per a l'adjudicació del programa és la continguda en els sobre A i B.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31.12.2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23.05.2006) a informació al públic pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors han d'haver remés avís de l'inici del procediment de gestió indirecta del programa d'actuació integrada al domicili fiscal d'aquells que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31.12.2005).  
VI.4) Procediments de recurs  
VI.4.1) Òrgan competent per als procediments de recurs:   
Nom oficial: Ajuntament de Benicàssim.  
Adreça postal: C/ Metge Segarra, 4.  
Localitat: Benicàssim.  
Codi Postal: 12298.  
País: Espanya.  
Unitat administrativa responsable de la tramitació: planejament.  
Telèfon de contacte: 375 835 175.  
Fax de contacte: 428 242 985.  
Adreça de correu electrònic de contacte: ccjpaqxjp@mjnwmxzmwv.rax  
Adreces internet: www.benicassim.org  
VI.5) Data d'enviament del present anunci:  
L'anunci del concurs del programa d'actuació integrada va ser enviat al Diari Oficial de la Unió Europea en data 16.07.2007.  
Benicàssim, 16 de juliol de 2007.- La tinenta d'alcalde (Decret 1595/2007): Susana Ros Martinez.